เรื่องร้องเรียน: เพื่อนบ้านซึ่งอยู่ติดกับกำแพงหลังบ้านในซอยเฉลิมพระเกียรติ ร.9 48 ชื่อบริษัท เวิร์ค ออยล์ เอ็นจิเนียริ่ง จำกัด มีการก่อสร้างอาคารสูงขนาดใหญ่ขึ้นมาเพื่อทำการเลี้ยงนก ได้มีการเปิดเสียงล่อนกตลอดเวลา 24 ช.ม. ทั้งกลางวัน และกลางคืน ก่อให้เกิดเสียงรบกวนตลอดเวลา นอกจากนี้ ยังมีขนนก และสิ่งแปลกปลอมจากอาคารดังกล่าว ลอยเข้ามาในบริเวณเป็นประจำอีกด้วย ส่งผลกระทบต่อสภาพแวดล้อมความเป็นอยู่ภายในบ้านเป็นอย่างมาก ขอให้หน่วยงานที่เกี่ยวข้องทำการตรวจสอบ และแก้ไขโดยด่วน เนื่องจากกระทบต่อสุขภาพของคนในบ้านเป็นอย่างมาก และยังเคยได้ทำการร้องเรียนเรื่องนี้ตั้งแต่เดือนตุลาคม ปี 65 แล้วหลายครั้ง แต่ก็ยังไม่ได้รับการแก้ไขใดๆ
การดำเนินการของเจ้าหน้าที่: สำนักงานเขตประเวศโดยฝ่ายสิ่งแวดล้อมและสุขาภิบาลได้ดำเนินการแล้วดังนี้ 1. ออกหนังสือคำสั่งเจ้าพนักงานท้องถิ่นให้ปรับปรุงแก้ไขเรื่องเปิดเลียนเสียงนกนางแอ่นให้มาพักอาศัยในอาคาร 2. ผู้ถูกร้องเรียนได้ปิดรูที่เป็นช่องว่างและลดระดับเสียง 3. ตรวจวัดระดับเสียงพบว่าเสียงไม่เกินมาตรฐานแต่ผู้ร้องแจ้งว่าเสียงเบาลงแต่มีความรำคาญ และมีขนนกปลิวเข้าบ้าน 4. ทำหนังสือประสานสำนักอนามัยกรุงเทพมหานครตรวจสอบด้านสุขค่ะลักษณะอาคารสถานที่เลี้ยง  5. ทำหนังสือประสานสำนักงานสัตวแพทย์ตรวจสอบสภาพแวดล้อม 6. ทำหนังสือประสานอธิบดีกรมอุทยานแห่งชาติ สัตว์ป่า และพันธุ์พืชพืช ดำเนินการในส่วนที่เกี่ยวข้องแล้ว
ความเห็นของผู้แจ้ง: ขอบคุณที่ช่วยดำเนินการในเรื่องดังกล่าวครับ แต่ในความเป็นจริงแล้ว ปัญหาดังกล่าวก็ยังคงอยู่ ผู้ก่อปัญหาก็ทำแค่แก้ผ้าเอาหน้ารอดไปเรื่อยๆครับ ในเมื่อหน่วยงานราชการแก้ไขปัญหาได้เพียงแค่นี้ ผมก็หมดปัญญาที่จะต่อสู้ครับ ทำใจยอมรับปัญหาต่อไปครับ
พื้นที่: แขวงดอกไม้ เขตประเวศ กรุงเทพมหานคร